               EUROOPAN KOMISSIO
            Bryssel 23.9.2021
            COM(2021) 593 final
            2021/0303(NLE)
            Ehdotus
            NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa unionin puolesta esitettävästä kannasta erosopimuksen muuttamista koskevan päätöksen hyväksymiseen

               PERUSTELUT

               1.Ehdotuksen kohde

               Komissio ehdottaa, että neuvosto vahvistaa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella, jäljempänä ’erosopimus’, perustetussa sekakomiteassa unionin puolesta esitettävän kannan sekakomitean päätökseen kyseisen sopimuksen muuttamisesta.

               2.Ehdotuksen tausta

               2.1.Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä

               Erosopimuksessa vahvistetaan järjestelyt, jotka koskevat Yhdistyneen kuningaskunnan hallittua eroa unionista ja Euratomista. Erosopimus tuli voimaan 1. helmikuuta 2020.

               2.2.Sekakomitea

               Erosopimuksen 164 artiklan 1 kohdan nojalla perustettu sekakomitea muodostuu unionin ja Yhdistyneen kuningaskunnan edustajista. Sen puheenjohtajina toimivat unioni ja Yhdistynyt kuningaskunta yhdessä. Erosopimuksen liitteessä VIII vahvistetaan sekakomitean työjärjestys. Sekakomitea kokoontuu vähintään kerran vuodessa tai unionin tai Yhdistyneen kuningaskunnan kutsusta, ja se vahvistaa kokousaikataulunsa ja asialistansa yhteisellä suostumuksella.

               Sekakomitean tehtävistä määrätään erosopimuksen 164 artiklassa, ja ne koostuvat pääasiassa seuraavista:

               ·sopimuksen täytäntöönpanon ja soveltamisen valvonta suoraan tai sille raportoivien erityiskomiteoiden työn kautta;

               ·päätösten ja suositusten antaminen, mukaan lukien sopimuksen muuttaminen siinä määrätyissä tilanteissa;

               ·sopimuksen tulkintaan ja soveltamiseen liittyvien ongelmien ehkäiseminen ja riitojen ratkaiseminen.

               2.3.Suunniteltu sekakomitean päätös

               Erosopimuksen 164 artiklan 5 kohdan d alakohdan nojalla sekakomitea voi hyväksyä päätöksen erosopimuksen muuttamisesta, jos se on tarpeen virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa erosopimuksen allekirjoitushetkellä, edellyttäen, että erosopimuksen olennaisia kohtia ei muuteta.

               Suunnitellun päätöksen tarkoituksena on poistaa puutteita ja epäkohtia, jotka eivät muuta erosopimuksen olennaisia kohtia.

               Suunniteltu päätös sitoo osapuolia erosopimuksen 166 artiklan 2 kohdan nojalla. Sekakomitean tekemissä päätöksissä mainitaan työjärjestyksen sääntöä nro 9 noudattaen päivä, jona ne tulevat voimaan.

               3.Unionin puolesta esitettävä kanta

               3.1.Sosiaaliturvajärjestelmien yhteensovittamista koskevassa erosopimuksen liitteessä I oleva I osa

               Erosopimuksen liitteessä I olevassa I osassa luetellaan sosiaaliturvajärjestelmien yhteensovittamista käsittelevän hallintotoimikunnan päätökset ja suositukset, jotka unionin ja Yhdistyneen kuningaskunnan on otettava huomioon soveltaessaan sosiaaliturvajärjestelmien yhteensovittamista koskevia sääntöjä (ks. erosopimuksen 31 artikla).

               Sosiaaliturvajärjestelmien yhteensovittamista käsittelevä hallintotoimikunta antoi 18. lokakuuta 2017 suosituksen N:o A1 Euroopan parlamentin ja neuvoston asetuksen (EY) N:o 987/2009 19 artiklan 2 kohdassa tarkoitetun todistuksen antamisesta. Suositusta ei kuitenkaan mainita erosopimuksen liitteessä I, joten se olisi lisättävä sinne.

               Sosiaaliturvajärjestelmien yhteensovittamista käsittelevä hallintotoimikunta antoi 19. lokakuuta 2017 päätöksen E6 sen ajankohdan määrittämisestä, josta alkaen sähköinen viesti katsotaan oikeudelliselta kannalta vastaanotetuksi sosiaaliturvatietojen sähköisessä vaihtojärjestelmässä (EESSI). Päätöstä ei kuitenkaan mainita erosopimuksen liitteessä I, joten se olisi lisättävä sinne.

               Sosiaaliturvajärjestelmien yhteensovittamista käsittelevä hallintotoimikunta antoi 17. kesäkuuta 2020 päätöksen H9 Euroopan parlamentin ja neuvoston asetuksen (EY) N:o 987/2009 67 ja 70 artiklassa ja päätöksessä N:o S9 mainittujen määräaikojen jatkamisesta covid-19-pandemian vuoksi. Päätöstä ei kuitenkaan mainita erosopimuksen liitteessä I, joten se olisi lisättävä sinne.

                Sosiaaliturvajärjestelmien yhteensovittamista käsittelevä hallintotoimikunta antoi 21. lokakuuta 2020 päätöksen N:o H10 sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta. Päätöstä ei kuitenkaan mainita erosopimuksen liitteessä I, joten se olisi lisättävä sinne. Päätöksellä korvataan päätös N:o H8 sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta. Sen vuoksi päätös N:o H8 poistetaan erosopimuksen liitteessä I olevasta I osasta.

               Sosiaaliturvajärjestelmien yhteensovittamista käsittelevä hallintotoimikunta antoi 9. joulukuuta 2020 päätöksen N:o H11 asetuksen (EY) N:o 987/2009 67 ja 70 artiklassa ja päätöksessä N:o S9 mainittujen määräaikojen jatkamisesta covid-19-pandemian vuoksi. Päätöstä ei kuitenkaan mainita erosopimuksen liitteessä I, joten se olisi lisättävä sinne.

               Sosiaaliturvajärjestelmien yhteensovittamista käsittelevä hallintotoimikunta antoi 10. lokakuuta 2018 suosituksen N:o H2 aitouden todentamista koskevien ominaisuuksien sisällyttämisestä jäsenvaltion laitoksen myöntämiin esitettäviin asiakirjoihin, joissa osoitetaan henkilön tilanne Euroopan parlamentin ja neuvoston asetusten (EY) N:o 883/2004 ja (EY) N:o 987/2009 soveltamista varten. Suositusta ei kuitenkaan mainita erosopimuksen liitteessä I, joten se olisi lisättävä sinne.

               Sosiaaliturvajärjestelmien yhteensovittamista käsittelevä hallintotoimikunta antoi 9. joulukuuta 2020 päätöksen N:o S11 korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön. Päätöksellä korvataan päätös N:o S9 korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön. Sen vuoksi päätös N:o S9 poistetaan erosopimuksen liitteessä I olevasta I osasta.

               4.Oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunniteltu säädös sitoo osapuolia sopimuksen 166 artiklan 2 kohdan nojalla.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               Suunnitellun säädöksen ainoa tavoite ja sisältö liittyvät erosopimuksen muuttamiseen yhtäältä siksi, että voidaan korjata siinä olevat puutteet ja epäkohdat muuttamatta kuitenkaan sen olennaisia kohtia, ja toisaalta siksi, että erosopimukseen voidaan tehdä tarvittavat muutokset siinä nimenomaisesti mainitussa tilanteessa.

               Erosopimus tehtiin Euroopan unionista tehdyn sopimuksen 50 artiklan 2 kohdan nojalla.

               Sen vuoksi, ja ottaen huomioon perusperiaate, jonka mukaan säädöstä voidaan muuttaa vain samantyyppisellä säädöksellä, ehdotetun päätöksen aineellinen oikeusperusta on Euroopan unionista tehdyn sopimuksen 50 artiklan 2 kohta.

               4.1.Päätelmät

               Ehdotetun päätöksen oikeusperustana tulisi olla Euroopan unionista tehdyn sopimuksen 50 artiklan 2 kohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätöksellä muutetaan erosopimusta, päätös on aiheellista julkaista Euroopan unionin virallisessa lehdessä sen jälkeen kun se on hyväksytty.

               2021/0303 (NLE)

               Ehdotus

               NEUVOSTON PÄÄTÖS

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa unionin puolesta esitettävästä kannasta erosopimuksen muuttamista koskevan päätöksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, 30 päivänä tammikuuta 2020 neuvoston päätöksellä (EU) 2020/135
                  1
                , ja erosopimus tuli voimaan 1 päivänä helmikuuta 2020.

               (2)Erosopimuksen 164 artiklan 5 kohdan d alakohdassa annetaan sekakomitealle valtuudet hyväksyä päätöksiä sopimuksen muuttamisesta edellyttäen, että muutokset ovat tarpeen virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa sopimuksen allekirjoitushetkellä, ja edellyttäen, että kyseisillä päätöksillä ei muuteta sopimuksen olennaisia kohtia. Erosopimuksen 166 artiklan 2 kohdan nojalla sekakomitean päätökset sitovat unionia ja Yhdistynyttä kuningaskuntaa, ja unionin ja Yhdistyneen kuningaskunnan on pantava täytäntöön nämä päätökset, joilla on samat oikeusvaikutukset kuin erosopimuksella.

               (3)Yksi sosiaaliturvajärjestelmien yhteensovittamista käsittelevän hallintotoimikunnan päätös ja yksi sen antama suositus on jäänyt epähuomiossa pois erosopimuksen liitteessä I olevasta I osasta. Neljä muuta päätöstä ja yksi suositus annettiin ennen siirtymäkauden päättymistä. Nämä päätökset ja suositukset olisi sen vuoksi lisättävä kyseiseen liitteeseen.

               (4)Sekakomitean olisi annettava erosopimuksen 164 artiklan 5 kohdan d alakohdan nojalla päätös näiden puutteiden ja epäkohtien korjaamiseksi.

               (5)Sen vuoksi on aiheellista määrittää sekakomiteassa unionin puolesta otettava kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklan 1 kohdalla perustetussa sekakomiteassa unionin puolesta esitettävä kanta erosopimuksen 164 artiklan 5 kohdan d alakohdan mukaisesti hyväksyttävään päätökseen perustuu tämän päätöksen liitteenä olevaan sekakomitean päätöksen luonnokseen.

               2 artikla

               Sekakomitean päätös julkaistaan Euroopan unionin virallisessa lehdessä.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s.1.

    ---documentbreak---

               EUROOPAN KOMISSIO
            Bryssel 23.9.2021
            COM(2021) 593 final
            LIITE
            asiakirjaan
            Ehdotus: NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa unionin puolesta esitettävästä kannasta erosopimuksen muuttamista koskevan päätöksen hyväksymiseen

               ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN PÄÄTÖS N:o […]/2021

               annettu … päivänä …kuuta ...,

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen muuttamisesta

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen
                  1
               , jäljempänä ’erosopimus’, ja erityisesti sen 164 artiklan 5 kohdan d alakohdan,

               sekä katsoo seuraavaa:

               (1)Erosopimuksen 164 artiklan 5 kohdan d alakohdassa annetaan erosopimuksen 164 artiklan 1 kohdalla perustetulle sekakomitealle, jäljempänä ’sekakomitea’, valtuudet tehdä päätöksiä kyseisen sopimuksen muuttamisesta edellyttäen, että tällaiset muutokset ovat tarpeen virheiden korjaamiseksi, puutteiden tai muiden epäkohtien poistamiseksi tai sellaisiin tilanteisiin puuttumiseksi, jotka eivät olleet ennakoitavissa sopimuksen allekirjoitushetkellä, ja edellyttäen, että tällaisilla päätöksillä ei muuteta kyseisen sopimuksen olennaisia kohtia. Erosopimuksen 166 artiklan 2 kohdan nojalla sekakomitean päätökset sitovat unionia ja Yhdistynyttä kuningaskuntaa. Unionin ja Yhdistyneen kuningaskunnan on pantava täytäntöön tällaiset päätökset, joilla on samat oikeusvaikutukset kuin erosopimuksella.

               (2)Oikeusvarmuuden vuoksi olisi muutettava erosopimuksen liitteessä I olevaa I osaa lisäämällä siihen viisi sosiaaliturvajärjestelmien yhteensovittamista käsittelevän hallintotoimikunnan päätöstä ja kaksi sen antamaa suositusta, joita ei mainita erosopimuksen liitteessä I olevassa I osassa, ja poistamalla siitä kaksi päätöstä, jotka on korvattu uusilla päätöksillä,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan erosopimus seuraavasti:

               (1)Lisätään erosopimuksen liitteessä I olevassa I osassa kohtaan ”Sovellettava lainsäädäntö (A-sarja)” sosiaaliturvajärjestelmien yhteensovittamista käsittelevän hallintotoimikunnan suositus N:o A1 Euroopan parlamentin ja neuvoston asetuksen (EY) N:o 987/2009 19 artiklan 2 kohdassa tarkoitetun todistuksen antamisesta
                  2
               ;

               (2)Lisätään erosopimuksen liitteessä I olevassa I osassa kohtaan ”Sähköinen tietojenvaihto (E-sarja)” sosiaaliturvajärjestelmien yhteensovittamista käsittelevän hallintotoimikunnan päätös E6 sen ajankohdan määrittämisestä, josta alkaen sähköinen sanoma katsotaan oikeudelliselta kannalta toimitetuksi sosiaaliturvatietojen sähköisessä vaihtojärjestelmässä (EESSI)
                  3
               ;

               (3)Lisätään erosopimuksen liitteessä I olevassa I osassa kohtaan ”Horisontaaliset kysymykset (H-sarja)” sosiaaliturvajärjestelmien yhteensovittamista käsittelevän hallintotoimikunnan päätös H9 Euroopan parlamentin ja neuvoston asetuksen (EY) N:o 987/2009 67 ja 70 artiklassa ja päätöksessä N:o S9 mainittujen määräaikojen jatkamisesta covid-19-pandemian vuoksi
                  4
               ;

               (4)Lisätään erosopimuksen liitteessä I olevassa I osassa kohtaan ”Horisontaaliset kysymykset (H-sarja)” sosiaaliturvajärjestelmien yhteensovittamista käsittelevän hallintotoimikunnan päätös N:o H10 sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta
                  5
               ;

               (5)Lisätään erosopimuksen liitteessä I olevassa I osassa kohtaan ”Horisontaaliset kysymykset (H-sarja)” sosiaaliturvajärjestelmien yhteensovittamista käsittelevän hallintotoimikunnan päätös N:o H11 Euroopan parlamentin ja neuvoston asetuksen (EY) N:o 987/2009 67 ja 70 artiklassa ja päätöksessä N:o S9 mainittujen määräaikojen jatkamisesta covid-19-pandemian vuoksi
                  6
               ;

               (6)Lisätään erosopimuksen liitteessä I olevassa I osassa kohtaan ”Horisontaaliset kysymykset (H-sarja)” sosiaaliturvajärjestelmien yhteensovittamista käsittelevän hallintotoimikunnan suositus N:o H2 aitouden todentamista koskevien ominaisuuksien sisällyttämisestä jäsenvaltion laitoksen myöntämiin esitettäviin asiakirjoihin, joissa osoitetaan henkilön tilanne Euroopan parlamentin ja neuvoston asetusten (EY) N:o 883/2004 ja (EY) N:o 987/2009 soveltamista varten
                  7
               ;

               (7)Lisätään erosopimuksen liitteessä I olevassa I osassa kohtaan ”Sairaanhoito (S-sarja)” sosiaaliturvajärjestelmien yhteensovittamista käsittelevän hallintotoimikunnan päätös N:o S11 korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön
                  8
               ;

               (8)Poistetaan erosopimuksen liitteessä I olevasta I osasta seuraavat säädökset:

               (a)Sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta annettu sosiaaliturvajärjestelmien yhteensovittamista käsittelevän hallintotoimikunnan päätös N:o H8, joka on korvattu sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta annetulla sosiaaliturvajärjestelmien yhteensovittamista käsittelevän hallintotoimikunnan päätöksellä N:o H10;

               (b)Korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön annettu sosiaaliturvajärjestelmien yhteensovittamista käsittelevän hallintotoimikunnan päätös N:o S9, joka on korvattu korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön annetulla sosiaaliturvajärjestelmien yhteensovittamista käsittelevän hallintotoimikunnan päätöksellä N:o S11.

               2 artikla

               Tämä päätös tulee voimaan sitä päivää seuraavana päivänä, jona se on annettu.

               Tehty ...

               Sekakomitean puolesta

               Puheenjohtajat

                     (1)

                     EUVL L 29, 31.1.2020, s. 7.

                     (2)

                        EUVL C 183, 29.5.2018, s. 5–14.

                     (3)

                        EUVL C 355, 4.10.2018, s. 5–7.

                     (4)

                        EUVL C 259, 7.8.2020, s. 9.

                     (5)

                        EUVL C 89, 16.3.2021, s. 6–10.

                     (6)

                        EUVL C 170, 6.5.2021, s. 4–5.

                     (7)

                        EUVL C 147, 29.4.2019, s. 6–7.

                     (8)

                        EUVL C 236, 18.6.2021, s. 4–9.


               EUROOPAN KOMISSIO
            Bryssel 23.9.2021
            COM(2021) 594 final
            2021/0304(NLE)
            Ehdotus
            NEUVOSTON PÄÄTÖS
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, muuttamiseen

               PERUSTELUT

               1.Ehdotuksen kohde

               Komissio ehdottaa, että neuvosto vahvistaa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella, jäljempänä ’erosopimus’, perustetussa sekakomiteassa unionin puolesta esitettävän kannan sekakomitean päätökseen, jolla muutetaan päätöstä N:o 7/2020 luettelon laatimisesta 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä.

               2.Ehdotuksen tausta

               2.1.Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä

               Erosopimuksessa vahvistetaan järjestelyt, jotka koskevat Yhdistyneen kuningaskunnan hallittua eroa unionista ja Euratomista. Erosopimus tuli voimaan 1. helmikuuta 2020.

               2.2.Sekakomitea

               Erosopimuksen 164 artiklan 1 kohdan nojalla perustettu sekakomitea muodostuu unionin ja Yhdistyneen kuningaskunnan edustajista. Sen puheenjohtajina toimivat unioni ja Yhdistynyt kuningaskunta yhdessä. Erosopimuksen liitteessä VIII vahvistetaan sekakomitean työjärjestys. Sekakomitea kokoontuu vähintään kerran vuodessa tai unionin tai Yhdistyneen kuningaskunnan kutsusta, ja se vahvistaa kokousaikataulunsa ja asialistansa yhteisellä suostumuksella.

               Sekakomitean tehtävistä määrätään erosopimuksen 164 artiklassa, ja ne koostuvat pääasiassa seuraavista:

               ·sopimuksen täytäntöönpanon ja soveltamisen valvonta suoraan tai sille raportoivien erityiskomiteoiden työn kautta;

               ·päätösten ja suositusten antaminen, mukaan lukien sopimuksen muuttaminen siinä määrätyissä tilanteissa;

               ·sopimuksen tulkintaan ja soveltamiseen liittyvien ongelmien ehkäiseminen ja riitojen ratkaiseminen.

               2.3.Suunniteltu sekakomitean säädös

               Erosopimuksen 171 artiklan 1 kohdan mukaisesti sekakomitea laati siirtymäkauden loppuun mennessä luettelon 25 henkilöstä, jotka olivat halukkaita ja kykeneviä toimimaan välimiespaneelin jäseninä. Erosopimuksen 171 artiklan 1 kohdan viimeisen virkkeen mukaisesti sekakomitean on varmistettava, että luettelo on aina erosopimuksessa vahvistettujen erityisvaatimusten mukainen.

               Suunnitellun päätöksen tarkoituksena on saattaa luettelo ajan tasalle, sillä yksi luettelossa olevista välimiehistä ei enää täytä erosopimuksen 171 artiklan 2 kohdassa asetettuja vaatimuksia, koska hänet on nimitetty unionin toimielimen jäseneksi.

               Suunniteltu päätös sitoo osapuolia erosopimuksen 166 artiklan 2 kohdan nojalla. Sekakomitean tekemissä päätöksissä mainitaan työjärjestyksen sääntöä nro 9 noudattaen päivä, jona ne tulevat voimaan.

               3.Unionin puolesta esitettävä kanta

               Siltä varalta, että erosopimuksen tulkinnasta syntyy erimielisyyttä, sekakomitea laati erosopimuksen mukaisesti välimiesten luettelon, joka tuli voimaan 1. tammikuuta 2021.

               Luetteloon sisältyy viisi henkilöä, joista unioni ja Yhdistynyt kuningaskunta ovat sopineet yhdessä ja jotka toimivat välimiespaneelin puheenjohtajina. Luetteloon sisältyy lisäksi 20 henkilöä, jotka toimivat välimiespaneelin jäseninä. Heistä kymmenen on unionin ehdottamia ja kymmenen Yhdistyneen kuningaskunnan ehdottamia.

               Yksi unionin ehdottamasta kymmenestä välimiespaneelin jäsenestä on nimitetty unionin tuomioistuimen julkisasiamieheksi 7. lokakuuta 2021 alkaen. Erosopimuksen 171 artiklan 2 kohdan mukaisesti luetteloon ei saa ottaa henkilöitä, jotka ovat unionin toimielinten jäseniä, virkamiehiä tai muuta henkilöstöä, ja sen vuoksi luetteloa on muutettava.

               Joulukuun 22 päivänä 2020 annetun neuvoston päätöksen (EU) 2020/2232 liitteessä II vahvistetaan varallaololuettelo ehdokkaista, jotka ovat halukkaita ja kykeneviä toimimaan välimiespaneelin jäseninä erosopimuksen mukaisesti ja joihin unioni voi tarvittaessa ottaa yhteyttä, kun sekakomitean on päivitettävä 25 henkilön luettelo 171 artiklan 1 kohdan viimeisen virkkeen mukaisesti.

               Unionin kantana olisi sen vuoksi oltava tukea sitä, että sekakomitea hyväksyy päätöksen, jolla muutetaan sen päätöstä luettelon laatimisesta 25 henkilöstä, jotka ovat halukkaita ja kykeneviä toimimaan välimiehinä, korvaamalla henkilö, joka ei enää täytä välimiestä koskevaa vaatimusta, varallaololuettelossa olevalla ehdokkaalla.

               4.Oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä tehdä, muodostaa sopimuksella perustetussa elimessä unionin puolesta esitettävän kannan, silloin kun tämän elimen on annettava säädöksiä, joilla on oikeusvaikutuksia. Suunniteltu säädös sitoo osapuolia sopimuksen 166 artiklan 2 kohdan nojalla.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               Suunnitellun päätöksen tavoitteena ja sisältönä on vahvistaa unionin kanta luetteloon henkilöistä, jotka ovat halukkaita ja kykeneviä toimimaan erosopimuksen mukaisten välimiespaneelien jäseninä. Erosopimus tehtiin Euroopan unionista tehdyn sopimuksen 50 artiklan 2 kohdan nojalla.

               Ehdotetun päätöksen oikeusperustana olisi sen vuoksi oltava Euroopan unionista tehdyn sopimuksen 50 artiklan 2 kohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätöksen tarkoituksena on muuttaa luetteloa henkilöistä, jotka ovat halukkaita ja kykeneviä toimimaan erosopimuksen mukaisten välimiespaneelien jäseninä, on aiheellista julkaista sekakomitean päätös Euroopan unionin virallisessa lehdessä sen jälkeen, kun se on hyväksytty.

               2021/0304 (NLE)

               Ehdotus

               NEUVOSTON PÄÄTÖS

               Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, muuttamiseen

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin neuvoston päätöksellä (EU) 2020/135
                  1
               , ja se tuli voimaan 1 päivänä helmikuuta 2020.

               (2)Erosopimuksen 171 artiklan 1 kohdan mukaisesti sekakomitea laati erosopimuksessa vahvistetun siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.

               (3)Erosopimuksen 171 artiklan 2 kohdan mukaisesti luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.

               (4)Yksi unionin ehdottamista luettelossa olevista henkilöistä on nimitetty unionin tuomioistuimen julkisasiamieheksi, eikä hän näin ollen enää täytä erosopimuksen mukaisia välimiestä koskevia vaatimuksia.

               (5)Sen vuoksi on tarpeen korvata kyseinen henkilö ehdokkaalla, joka kuuluu 22 päivänä joulukuuta 2020 annetun neuvoston päätöksen (EU) 2020/2232 liitteessä II olevaan varallaololuetteloon ehdokkaista, jotka ovat halukkaita ja kykeneviä toimimaan unionin jäseninä välimiespaneelissa erosopimuksen mukaisesti.

               (6)On aiheellista vahvistaa sekakomiteassa unionin puolesta esitettävä kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklan 1 kohdalla perustetussa sekakomiteassa unionin puolesta esitettävä kanta 25 henkilön, jotka ovat halukkaita ja kykeneviä toimimaan erosopimuksen mukaisen välimiespaneelin jäseninä, luettelon muuttamiseen perustuu tähän päätökseen liitettyyn sekakomitean päätösluonnokseen.

               2 artikla

               Sekakomitean päätös julkaistaan Euroopan unionin virallisessa lehdessä.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (ETA:n kannalta merkityksellinen teksti) (EUVL L 29, 31.1.2020, s. 1).

    ---documentbreak---

               EUROOPAN KOMISSIO
            Bryssel 23.9.2021
            COM(2021) 594 final
            LIITE
            asiakirjaan
            Ehdotus neuvoston päätökseksi
            Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, muuttamiseen

               LIITE

               ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN PÄÄTÖS N:o […]/2021

               annettu … päivänä …kuuta ...

               luettelon laatimisesta 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, annetun päätöksen N:o 7/2020 muuttamisesta

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen
                  1
               , jäljempänä ’erosopimus’, ja erityisesti sen 171 artiklan 1 ja 2 kohdan,

               sekä katsoo seuraavaa:

               (1)Sekakomitea laati erosopimuksen 171 artiklan 1 kohdan mukaisesti kyseisessä sopimuksessa määrätyn siirtymäkauden loppuun mennessä luettelon 20 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.

               (2)Erosopimuksen 171 artiklan 2 kohdan mukaan luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.

               (3)Yksi luettelossa olevista unionin ehdottamista henkilöistä on nimitetty jäseneksi unionin toimielimeen, joten hän ei enää täytä erosopimuksessa välimiehelle asetettuja vaatimuksia.

               (4)Sen vuoksi on tarpeen korvata kyseinen henkilö ,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan sekakomitean päätöksen N:o 7/2020 liitteessä I oleva erosopimuksen mukaisen EU:n välimiespaneelin jäsenten luettelo seuraavasti:

               Korvataan Tamara ĆAPETA Ezio PERILLOlla.

               2 artikla

               Tämä päätös tulee voimaan sitä päivää seuraavana päivänä, jona se on annettu.

               Tehty ...

               Sekakomitean puolesta

               Puheenjohtajat

                     (1)

                           EUVL L 29, 31.1.2020, s. 7.